Андрес Елой Бланко
Бялото зайче

Превод от испански: Александър Муратов, Атанас Далчев, 1968

chitanka.info

То е будилник.

В часа на всяка утринна заря

в чаршафите се мушва

и затворниците буди.

Ходи от ръка в ръка,

надсмива се над котарака черен

и се оставя да му се надсмива

кривокракият петел.

Бяло, бяло, бяло;

а очите му червени

като прозорци

в дъното на снеговита нощ.

Аз го погалвам по гърба,

затваря то очи.

У дома се канят да заспят:

ръцете сред снега

остават беззащитни.

Този бял затворник

е самата бяла кротост.

Върху едно квадратче слънчево се хвърля

както преспапието

върху четвъртината от листа,

додето бог го вдигне

и вземе листа, за да го изпише.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.